А пасля ўрачыстага ўганаравання сцэна цалкам перайшла ў рукі выступоўцаў. Больш за 2 гадзіны доўжыліся выступленні ў рэжыме “нон-стоп”: дэкламатары аб’ядналіся з танцавальнымі калектывамі, харавікі і вакалісты — з інструментальнымі групамі… Ад фальклорных калектываў праз эстрадную музыку і спартыўны танец гледачоў падвялі да мадэрну — яскравых флэшмобаў пад акампанемент барабанаў і бітбокса. Уразілі і нумары, прысвечаныя культуры іншых народаў — яўрэяў, рускіх, грузін (танцавальны калектыў з Грузіі стаў госцем рэспубліканскага свята).